# Ulaula ma le Vaping: Fautuaga mo Matua

Fesoasoani i lou alo ia malamalama i mea moni ma le tulaga lamatia i le soifua maloloina mai le ulaula ma le vaping.

### O le a le ulaula ma le vaping?

O le ulaula o le susunuina lea o se mea e manava ma ula i totonu o mamā, e pei o le sikaleki. O le Vaping o le manavaina lea i totonu o le asu mai le vai ua faavevela.

O ia mea uma e lua o le ulaula ma le vaping e aofia ai le manavaina i totonu o vailaau e mafai ona aafia ai lou soifua maloloina.

O e-sikaleki poo vapes e faavevela le vai e maua ai se kesi e manavaina i totonu, lea e faaigoaina o le vaping. O e-sikaleki e pei o se maka valivali, peni poo se USB

### O lea le mea o i totonu o le vai o le vape?

E le iai ni tulaga lelei poo tulaga faatonuina o le saogalemu mo e-sikaleki, vapes poo vai o le vape.

O le tele o e-sikaleki e aofia ai°[le nikotini lea e leaga ma e fai ma vaisū](https://www.tobaccoinaustralia.org.au/chapter-18-harm-reduction/indepth-18b-e-cigarettes/18b-0-introduction). °E oo lava i mea e faailogaina e leai se nikotini o loo aofia ai lava le nikotini.

O le kesi poo le asu mai le e-sikaleki e aofia ai vailaau e mafua ai le kanesa ma u'amea mamafa.

### Auala e aafia ai le tino o lou alo i le vaping

O le vaping e mafai ona tele se leaga e tupu ai i le tino o lou alo:

* I le taimi pupuu e mafai ona mafua ai le pua'i, faafaufau, tale, puni le manava, leaga le gutu ma ma'i sela
* I le taimi umi e mafai ona mafua ai le faaleagaina o le mamā, ma'i fatu ma le kanesa.

O loo faia pea su'esu'ega o le e-sikaleki, ae o le to'atele o tagata popoto e faapea mai o le vaping e mafua ai kanesa o le mamā ma fofoga.

O le nikotini o le mea oona e mafai ona mama'i ai tagata pe a foloina ma e mafai ona feoti ai tamaiti laiti.

O le aafia o tamaiti ma tupulaga i le nikotini e mafai ai ona leaga le atia'e o o latou mafaufau ma e oo atu i lamatiaga e sili atu o le faalagolago. O tamaiti ma tupulaga e faaaogaina e-sikaleki e sili atu ona maualuga le avanoa e ulaula ai i sikaleki.

O e-sikaleki e mafai ona pa ma mumū ai le afi.

### Puipuia o lou alo

Ua faailoa i suesuega e la'ititi se avanoa e ulaula pe vape ai tamaiti pe afai o a latou faata'ita'iga muamua (masani lava o matua poo e e tausia) e lē ulaula pe vape.

Afai e faigata ona e tuua ma ulaula pe vape pea, faasoa tulaga na e feagai ai ma lou alo.   
Talosaga i lau fanau mo lo latou lagolago i le isi taimi e te taumafai ai e tuu. A mafai e lou alo ona molimau le faigata o le tuuina, atonu o le a latou manana'o e taofi atoa le ulaula ma le vaping.

O le auala sili lava e puipuia ai lau fanau o le aua lava ne'i e ulaula pe vape i le fale poo isi nofoaga o loo iai ni tamaiti e latalata ifo. E solitulafono le ulaula pe vaping i totonu o le taavale a'o iai ma tamaiti. O le iai i nofoaga o loo iai asu o le e-sikaleki e mafai ona leaga mo tamaiti ma tupulaga talavou.

## Tulafono o le vaping

### E faasā le ulaula ma le vaping i totonu ma autafa o a'oga

O le *Tulafono Tapaa 1987* e faasa ai le ulaula poo le vaping i totonu o lotoa a'oga pe i totonu o le 4 mita mo soo se nofoaga e oo atu ai le tagata i le lotoa a le a'oga. O le faasāina o le ulaula ma le vaping e faatatau lea i:

* soo se isi o loo i totonu o le lotoā o le aoga i taimi ma fafo o taimi a'oga e aofia ai tamaiti a'oga, faiaoga, ma tagata asiasi
* faatinoga uma e faatino i totonu o le lotoā a le a'oga.

E lē faatagaina fo'i le ulaula ma le vaping i taimi o polokalame a le a'oga ma tafaoga e fai i fafo atu ma le lotoā a le a'oga.

### Tulafono tau soifua maloloina ma faleoloa

E faasolitulafonoina mo soo se tagata:

* le faatau, faafesua'i o soo se itua'iga oloa tapa'a poo e-sikaleki i se tagata e lalo ifo ma le 18 tausaga le matua.
* le umiaina o se e-sikaleki e iai le nikotini, sei vagana e iai se talavai mai le foma'i
* le ulaula pe vape i totonu o se taavale a'o iai se tagata e i lalo ifo ma le 18 tausaga i totonu o   
  le taavale.

E mafai ona e lipotia i le fono i le lotoifale ia faatauoloa o loo faatauina oloa e-sikaleki i tamaiti.

## Talanoa i lou alo e uiga i le ulaula ma le vaping

I le avea ai o se matua poo se tausi tamaititi, e iai lou tiute tāua i le puipuiga o lau tama mai le ulaula ma le vaping. O manatu o matua i le ulaula ma le vaping e mafai na aafia ai amio a latou fanau. O le mea pito sili ona tāua e mafai ona e faia o lou talanoa i lou alo poo tupulaga talavou e uiga i le ulaula, vaping ma isi fualaau faasāina.

Faaaoga metotia nei e talanoa ai ma lou alo poo tupulaga talavou.

### Amata i faamatalaga

Aumai faamatalaga moni, a'oa'o i le faavae e uiga i oloa tau ulaula ma le vaping, ma mafaufau lelei le mea e te fia tautala iai. Vaai ni fesili e te ono fesili ai, ma faapefea ona e tali atu iai.

### Talanoa ma le to'a lelei

Amata le talanoaga pe afai o loo fai faatasi se faatinoga, e pei o le ave le taavale poo le sauniaina o se mea taumafa. Tumau lava le faiga o mea masani ma aua le popole. Faaaoga se mea na e vaai ai i se polokalame a le TV poo talafou e avea ma avanoa e amata ai le mataupu.

### Aua e te faia ni manatu lē mautonu

Afai e te manatu ua faata'ita'i e lou alo le ulaula poo le vaping, aua le taumafai e fai ni tuua'iga. O nisi tagata popoto latou te lē fautuaina le sailia le avanoa a lou alo mo ni faamaoniga o le ulaula poo le vaping, ona e mafai ona aveesea ai lo latou faatuatuaga.

### Taumafai e aua e te faamasino pe a'oa'o atu

Faalogo i o latou manatu ma tausisi le faatalatalanoa. Ia manatua e taofi le gagana a lou tino ma o le faaaloalo lou leo e mafai ona alu i se taimi umi. Afai na ulaula pe na vape lou alo, manatua e fai ai fesili e pei o le: 'o le a le mafuaaga ua e mana'o ai e faata'ita'i? ma 'o a ni ou lagona na maua ai?

### Aua e te faatupuina faamatalaga

Ia mautinoa e te faamaoni e uiga i mea e ono afaina ai ma 'alo ese mai le faatupuina o faamatalaga.

### Taula'i i le soifua maloloina ma faamatala ou popolega

Talanoa e uiga i auala e te tausi ai le soifua maloloina o lou alo. Mo se faataitaiga, afai e ta'u atu e lou alo ia te oe ua ulaula poo ua vaping, e mafai ona e faapea e te popole i lamatiaga i lo latou soifua maloloina ma faasoa iai faamaoniga e mafai ona aafia ai le atina'eina o le faiai o le talavou ma lamatiaga o le kanesa.

## O fea e maua ai le fesoasoani

O loo maua le lagolago ma puna'oa e fesoasoani ia te oe e te talanoa ma lou alo e uiga i le ulaula ma le vaping

Quit Victoria   
E ofo puna'oa, faamatalaga ma lagolago mo tagata ina ia tuu le ulaula ma le vaping faapea foi ma pepa o faamatalaga moni mo matua ma tamaiti. [www.quit.org.au/articles/teenvaping](http://www.quit.org.au/articles/teenvaping)

### Falema'i o Tamaiti (Royal Childrens Hospital)

O le pepa o faamatalaga moni o le e-sikaleti ma tupulaga talavou e iai faamatalaga i auala e talanoa ai i tupulaga e uiga i aafiaga o le soifua maloloina i le faaaogaina o e-sikaleti ma se polokalame faasalalau e uiga i le vaping na faia e foma'i tamaiti. [www.rch.org.au/kidsinfo/fact\_sheets/E-cigarettes\_and\_teens](http://www.rch.org.au/kidsinfo/fact_sheets/E-cigarettes_and_teens)

### Alaleo o le Better Health

O faamatalaga i aafiaga o le soifua maloloina i le ulaula, metotia mo le tuu, faamaumauga fuainumera ma tulafono a Vitoria i le ulaula, o le leaga o e-sikaleki, suavai faaaoga i totonu o e-sikaleki ma le leaga o vailaau oona i le nikotini. [www.betterhealth.vic.gov.au/healthyliving/smoking-and-tobacco](http://www.betterhealth.vic.gov.au/healthyliving/smoking-and-tobacco)

### Lau foma'i masani

O lau foma'i masani o se nofoaga lelei e amata ai nisi faamatalaga ma fautuaga e uiga i le ulaula ma le vaping ma lou alo.

### 'Auaunaga faufautua

* E saunia e le **Quitline** fautuaga ma faufautua lē faailoaina, e aofia ai mo tamaiti mai le 8am i le 8pm Aso Gafua i le Aso Faraile. Telefoni le 13 78 48 pe alu i le [www.quit.org.au](http://www.quit.org.au)
* O le **DirectLine** o se 'auaunaga faufautua i le 'ava malosi ma isi fualaau faasaina i le lautele o le setete ma ofo atu faufautua lē faailoaina ma itula faasino e 24 i le aso, 7 aso o le vaiaso. Vili le 1800 888 236 pe alu i le [www.directline.org.au](http://www.directline.org.au)
* **Fautuaga tau Tupulaga, Fualaau Faasaina** e sauniaseauaunaga o fautuaga patino mai le 9.am i le 8pm o le Aso Gafua i le Aso Faraile. Telefoni 1800 458 685
* **Laina faufautua a le Faalapotopotoga Faavae o 'Ava Malosi ma Fualaau Faasāina**1300 85 85 84
* E avatu e le **Headspace** le lagolago i le soifua i le mafaufau i luga o le upega tafailagi, i le telefoni ma feiloa'i e ala i ofisa tutotonu a le headspace. Alu i le [www.headspace.org.au](http://www.headspace.org.au)

### Mo nisi faamatalaga

O lenei pepa o mea moni na saunia e faaaogaina ai faamatalaga ma su'esu'ega mai le:

* QUIT - [www.quit.org.au/articles/teenvaping](http://www.quit.org.au/articles/teenvaping)
* Better Health Channel - [www.betterhealth.vic.gov.au/healthyliving/smoking-and-tobacco](http://www.betterhealth.vic.gov.au/healthyliving/smoking-and-tobacco)
* Falema'i o Tamaiti Royal - [www.rch.org.au/kidsinfo/fact\_sheets/E-cigarettes\_and\_teens](http://www.rch.org.au/kidsinfo/fact_sheets/E-cigarettes_and_teens)
* Faalapotopotoga Faavae o le 'Ava Malosi ma Fualaau Faasaina - <https://adf.org.au/talking-about-drugs/parenting/vaping-youth/talking-about-vaping/>
* Ofisa o le Fono i le Kanesa i Vitoria - [www.tobaccoinaustralia.org.au](http://www.tobaccoinaustralia.org.au)
* Tulafono i le Taumafa Tapaa 1987 - [www.legislation.vic.gov.au/in-force/acts/tobacco-act-1987/095](http://www.legislation.vic.gov.au/in-force/acts/tobacco-act-1987/095)

© State of Victoria (Department of Education and Training) 2021. Except where otherwise [noted,](https://www.education.vic.gov.au/Pages/copyright.aspx) material in this document is provided under a [Creative Commons Attribution 4.0 International](https://creativecommons.org/licenses/by/4.0/) Please check the full [copyright notice](https://www.education.vic.gov.au/Pages/copyright.aspx)